Rekordmange danske cykelryttere indtager om kort tid de europæiske landeveje, når Tour De France skydes i gang i Bruxelles på lørdag. Blandt dem er der også et nordjysk islæt. Tirsdag formiddag står det klart, at Michael Valgren er blandt Team Dimension Datas otte udvalgte ryttere. Det er femte gang i træk, at Michael Valgren skal bruge en stor del af sommeren i Frankrig. Sidste år kørte han for Astana, hvor han havde to danske holdkammerater med. I år er Lars Bak også blevet udtaget af Team Dimension Data, så han har fortsat en, han kan snakke dansk med, når karavanen bevæger sig i gennem Frankrig. Ni danskere udtaget Allerede inden Tour De France starter i år, er det et historisk godt år for dansk cykelsport. Hele ni danske ryttere er udtaget, og det er aldrig sket før. I henholdsvis 1989 og 1991 var der udtaget otte danske ryttere, men året 2019 kommer altså til at skrive til ind i historiebøgerne.

Opsummering:
For femte gang i træk skal Michael Valgren fra Østerild køre med, når verdens største cykelløb sættes i gang.